גרוק (צ'טבוט)

גרוק (Grok) הוא צ'אטבוט בינה מלאכותית יוצרת שפותח על ידי xAI, הצ'אטבוט מבוסס על מודל שפה גדול (LLM). גרוק פותח ביוזמה של אילון מאסק כתגובה ישירה לעליית ChatGPT של OpenAI שמאסק היה שותף להקמתו. הצ'אטבוט, שזמין כרגע בגרסת בטא, משווק כ"בעל חוש הומור" ובעל גישה ישירה ל-X (לשעבר טוויטר)..

ב-18 במרץ 2024 הפכה xAI את גרוק לקוד פתוח.

== רקע ==
בשנת 2015 ייסד אילון מאסק יחד עם סם אלטמן את ארגון המחקר בינה מלאכותית OpenAI. מאסק עזב את דירקטוריון החברה ב-2018 בטענה שהוא "לא מסכים עם חלק ממה שצוות OpenAI רצה לעשות", ובמיוחד לאור כוונת מייסדים אחרים להפוך את החברה מ"ללא כוונת רווח" לחברה מסחרית.<ref name=":0"></ref> OpenAI המשיכה והשיקה את ChatGPT בנובמבר 2022, ואת GPT-4 במרץ 2023. באותו חודש, אילון מאסק היה אחד מכמה מהנדסים ויזמים שחתמו על מכתב פתוח ממכון Future of Life שקרא להפסקה של שישה חודשים בפיתוח כל תוכנת AI חזקה יותר מ-GPT-4.<ref></ref>

באפריל 2023, אילון מאסק אמר בראיון כי בכוונתו לפתח צא'טבוט בינה מלאכותית בשם "TruthGPT", אותו תיאר כ"בינה מלאכותית המחפשת אמת ומנסה להבין את טבע היקום".<ref name=":0" /> הוא הביע דאגה מכך ש-ChatGPT "מתאמן להיות פוליטיקלי קורקט".<ref></ref>

TruthGPT נודע מאוחר יותר בשם גרוק, על שם גרוק שטבע רוברט היינליין ברומן המדע הבדיוני שלו משנת 1961 "גר בארץ נוכריה" כדי לתאר צורה של הבנה.<ref name=":1"></ref>

== השקה ==
בנובמבר 2023, xAI החלה להציג את גרוק כצ'אטבוט לאנשים נבחרים,<ref></ref> כאשר ההשתתפות בתוכנית הגישה המוקדמת הוגבלה למשתמשי X Premium בתשלום.<ref></ref>

בזמן התצוגה המקדימה, xAI תיארה את הצ'אטבוט כ"מוצר בטא מוקדם מאוד - הכי טוב שיכולנו לעשות עם חודשיים של אימונים" שיכול "להשתפר במהירות עם כל שבוע שעובר".<ref name=":2"></ref>

ב-13 באוגוסט 2024 השיקה xAI בגרסת בטא את גרוק 2 וגרוק 2 מיני, שכוללים בין השאר שיפורי ביצועים, הבנת טקסט ותמונות, ממשק מחודש ויכולת יצירת תמונות.

== מאפיינים ==
ההצהרה של xAI תיארה את הצ'אטבוט ככזה שנועד "לענות על שאלות עם קצת שנינות" כמו גם נכונות "לענות על שאלות פיקנטיות שנדחות על ידי רוב מערכות הבינה המלאכותית האחרות". הוא אמר שהבוט "עוצב על פי מדריך הטרמפיסט לגלקסיה, ולכן מתוכנן לענות כמעט על כל דבר".<ref name=":2" />

תמצית ששיתפה עובדת X הראתה את גרוק מתבקש לענות על השאלה "מתי מתאים להאזין למוזיקה של חג המולד?" בצורה וולגרית, ומגיב "מתי שאתה רוצה לעזאזל" ומוסיף שמי שלא מסכים צריך "לדחוף להם מקל ממתקים לתחת ולהתעסק בעניינים הארורים שלהם".<ref></ref><ref name="bi"></ref> אילון מאסק שיתף צילום מסך מתוך התכתבות עם גרוק שבו נראה גרוק נותן הוראות מפורטות כיצד לייצר קוקאין.<ref></ref><ref name="ind"></ref> מאסק ציין כי התגובות של גרוק יהיו מוגבלות למידע שכבר זמין לציבור באינטרנט, שניתן למצוא אותו גם בחיפוש רגיל בדפדפן.<ref></ref>

הצ'אטבוט אופיינה כ"אנטי-ווק" על ידי העיתונות.<ref></ref><ref></ref> מאסק אמר על ארגון OpenAI, שלכאורה הנדס את ה-ChatGPT שלו כך שיהיו לו יותר מסננים בנושאים רגישים, כי "הסכנה של אימון AI להיות פוליטיקלי קורקט, או במילים אחרות לשקר - היא קטלנית".<ref name=":1" /> כאשר חוקר טען שהחיל את מבחן המצפן הפוליטי על גרוק בדצמבר 2023 ומצא את תגובותיו שמאלניות וליברטריאניות - מעט יותר מאשר ChatGPT - מאסק הכריז על "פעולה מיידית להעברת גרוק קרוב יותר לנייטרליות פוליטית".<ref></ref> הצ'אטבוט כברירת מחדל נמצא ב"מצב כיף", ויש לו אפשרות למצב "עצבני" ו"מצב רגיל".<ref name="vice"></ref> The Verge השווה את תגובות מצב הכיף של גרוק למשחק קלפים נגד האנושות, וציין כי בעוד שהצ'טבוט יכול להיות אגרסיבי בטון, הוא אף פעם לא היה אגרסיבי כלפי המשתמש.<ref></ref>

== ראו גם ==
* GPT
* Auto-GPT
* טאי (צ'טבוט)

==קישורים חיצוניים==
* 

== הערות שוליים ==

קטגוריה:בינה מלאכותית
קטגוריה:אילון מאסק
קטגוריה:טוויטר